Diari Oficial de la Generalitat Valenciana


Sumari del DOGV 6676, del 22-12-2011 (2011/12723)

ORDRE 6/2011, de 12 de desembre de 2011, de la Conselleria d'Hisenda i Administració Pública, per la qual es creen fitxers amb dades de caràcter personal de l'Agència de Tecnologia i Certificació Electrònica.
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/12/12/6/dof/vci/html**

### Dades del document

Número de DOGV
:   6676

Data del DOGV
:   22-12-2011

Secció del DOGV
:   I. DISPOSICIONS GENERALS

Número del document
:   2011/12584


Data del document
:   12-12-2011

Organisme emissor
:   Conselleria d'Hisenda i Administració Pública

Tipus de document
:   Ordre

Descriptors 

:   * Conselleria d'Hisenda i Administració Pública
    * dades personals
    * base de dades
    * administració regional
    * legislació

ORDRE 6/2011, de 12 de desembre de 2011, de la Conselleria d'Hisenda i Administració Pública, per la qual es creen fitxers amb dades de caràcter personal de l'Agència de Tecnologia i Certificació Electrònica. [2011/12197]  
L'Agència de Tecnologia i Certificació Electrònica, en l'exercici de les seues competències, considera necessària la creació de nous fitxers de tractament automatitzat de dades de caràcter personal la titular dels quals és l'Agència de Tecnologia i Certificació Electrònica.  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, disposa que la creació, modificació o supressió dels fitxers de les administracions públiques únicament podrà fer-se per mitjà de disposició de caràcter general publicada en el Boletín Oficial del Estado o diari oficial corresponent.  
  
Per tant, i complint les previsions contingudes en el dit article, l'Agència de Tecnologia i Certificació Electrònica procedix a crear-ne i aprova la present ordre de regulació de fitxers automatitzats per a adequar-los a la normativa vigent sobre protecció de dades de caràcter personal.  
D'altra banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina en els articles 10 i següents el procediment d'inscripció en este últim dels fitxers informatitzats de dades personals creats o gestionats pels distints òrgans o entitats de la Generalitat, així com la potestat per a l'aprovació de la disposició de caràcter general per mitjà de la qual es creen els fitxers automatitzats, l'exercici dels quals recau en la conselleria competent per raó de la matèria.  
  
Per tot això, en virtut del que establix l'article 28 e) de la Llei 5/1983, de 30 de desembre, del Consell, i una vegada complits els tràmits establits en l'article 12 del Decret 96/1998, de 6 de juliol, del Govern Valencià, així com en el Decret 24/2009, de 13 de febrer, del Consell, i conforme amb el Consell Jurídic Consultiu de la Comunitat Valenciana,  
  
  
ORDENE  
  
Article 1. Declaració i creació de fitxers  
La present ordre té com a objecte la creació dels fitxers que es determinen en l'annex d'esta ordre.  
L'Agència de Tecnologia i Certificació Electrònica crea nous fitxers automatitzats de dades de caràcter personal, el titular dels quals és l'Agència de Tecnologia i Certificació Electrònica, de conformitat amb el que disposa l'article 20 de la Llei Orgànica 15/1999, de 13 de desembre, de Protecció de Dades Caràcter Personal.  
  
Article 2. Mesures de seguretat  
L'Agència de Tecnologia i Certificació Electrònica, com a responsable dels fitxers informatitzats inclosos en la present ordre, adoptarà les mesures tècniques, de gestió i organització que siguen necessàries per a assegurar la confidencialitat, seguretat i integritat de les dades personals, així com les conduents a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
  
Article 3. Exercici de drets  
Els afectats o titulars de les dades personals contingudes en els fitxers informatitzats i referits en l'annex poden exercir el seu dret d'accés, rectificació, cancel·lació i oposició, conforme al que estipulen els articles 15 a 18 de la Llei Orgànica 15/1999, de 13 de desembre, de Protecció de Dades de Caràcter Personal, quan pertoque, davant de l'Agència de Tecnologia i Certificació Electrònica.  
  
DISPOSICIÓ FINAL  
  
Única  
La present ordre entrarà en vigor l'endemà de la seua publicació en el Diari Oficial de la Comunitat Valenciana.  
  
València, 12 de desembre de 2011  
  
El conseller d'Hisenda i Administració Pública,  
JOSÉ MANUEL VELA BARGUES  
  
  
Annex  
  
Creació de fitxers automatitzats de dades de caràcter personal de la Conselleria d'Hisenda i Administració Publica de la Generalitat Valenciana el responsable dels quals és l'Agència de Tecnologia i Certificació Electrònica  
  
1. Creació del fitxer: Clients i proveïdors.  
a. Finalitat del fitxer i usos previstos:  
La finalitat del fitxer és la gestió de proveïdors i clients.  
b. Origen i procedència de les dades:  
El mateix interessat o el seu representant legal.  
c. Procediment de recollida de les dades de caràcter personal:  
En suport paper o per via telemàtica.  
d. Estructura bàsica del fitxer i descripció dels tipus de dades de caràcter personal:  
Dades de caràcter identificatiu i professionals: nom i cognoms, DNI/NIF, empresa, firma, firma electrònica, correu electrònic.  
e. Sistema de tractament: mixt.  
f. Cessions de dades de caràcter personal i, si és el cas, transferències de dades que es prevegen a països tercers:  
No estan previstes.  
g. Responsables del fitxer:  
L'Agència de Tecnologia i Certificació Electrònica.  
h. Servicis o unitats davant els quals poden exercir-se els drets d'accés, rectificació, cancel·lació i oposició:  
Agència de Tecnologia i Certificació Electrònica   
Plaça Cánovas del Castillo, 1- 46948 València (Espanya).  
i. Mesures de seguretat: nivell de seguretat adoptat: bàsic.  
  
2. Creació del fitxer: Currículums.  
a. Finalitat del fitxer i usos previstos:  
Gestió de currículums de candidats i d'empleats de l'entitat.  
b. Origen i procedència de les dades:  
El mateix interessat o el seu representant legal.  
c. Procediment de recollida de les dades de caràcter personal:  
En suport paper o per via telemàtica.  
d. Estructura bàsica del fitxer i descripció dels tipus de dades de caràcter personal:  
Dades de caràcter identificatiu i professionals: nom i cognoms, DNI/NIF, empresa, correu electrònic, característiques personals, circumstàncies socials, dades acadèmiques, professionals, detalls de l'ocupació.  
  
e. Sistema de tractament: mixt.  
f. Cessions de dades de caràcter personal i, si és el cas, transferències de dades que es prevegen a països tercers:  
No estan previstes.  
g. Responsables del fitxer:  
L'Agència de Tecnologia i Certificació Electrònica.  
h. Servicis o unitats davant els quals poden exercir-se els drets d'accés, rectificació, cancel·lació i oposició:  
Agència de Tecnologia i Certificació Electrònica   
Plaça Cánovas del Castillo, 1 - 46514 València (Espanya).  
i. Mesures de seguretat: nivell de seguretat adoptat: mitjà.  
  
3. Creació del fitxer: Dades Web  
a. Finalitat del fitxer i usos:  
Gestió d'atenció de consultes i peticions obtinguts per mitjà del formulari Web, així com per a la gestió de la botiga en línia de venda de certificats i servicis.  
b. Origen i procedència de les dades:  
El mateix interessat o el seu representant legal.  
c. Procediment de recollida de les dades de caràcter personal:  
En suport telemàtic.  
d. Estructura bàsica del fitxer i descripció dels tipus de dades de caràcter personal:  
Dades de caràcter identificatiu i professionals: nom i cognoms, DNI/NIF, empresa, correu electrònic.  
e. Sistema de tractament: automatitzat.  
f. Cessions de dades de caràcter personal i, si és el cas, transferències de dades que es prevegen a països tercers.  
No estan previstes.  
g. Responsables del fitxer:  
L'Agència de Tecnologia i Certificació Electrònica.  
h. Servicis o unitats davant els quals poden exercir-se els drets d'accés, rectificació, cancel·lació i oposició:  
Agència de Tecnologia i Certificació Electrònica   
Plaça Cánovas del Castillo, 1 - 46747 València (Espanya).  
i. Mesures de seguretat: nivell de seguretat adoptat: bàsic.  
  
4. Creació del fitxer: Formació  
a. Finalitat del fitxer i usos:  
Control dels assistents als cursos de formació impartits per l'entitat.  
b. Origen i procedència de les dades:  
El mateix interessat o el seu representant legal.  
c. Procediment de recollida de les dades de caràcter personal:  
En suport paper o per via telemàtica.  
d. Estructura bàsica del fitxer i descripció dels tipus de dades de caràcter personal:  
Dades de caràcter identificatiu i professionals: nom i cognoms, DNI/NIF, firma, correu electrònic.  
e. Sistema de tractament: mixt.  
f. Cessions de dades de caràcter personal i, si és el cas, transferències de dades que es prevegen a països tercers:  
No estan previstes.  
g. Responsables del fitxer:  
L'Agència de Tecnologia i Certificació Electrònica.  
h. Servicis o unitats davant els quals poden exercir-se els drets d'accés, rectificació, cancel·lació i oposició:  
Agència de Tecnologia i Certificació Electrònica   
Plaça Cánovas del Castillo, 1 - 46928 València (Espanya).  
i. Mesures de seguretat: nivell de seguretat adoptat: bàsic.  
  
5. Creació del fitxer: Personal i recursos humans.  
a. Finalitat del fitxer i usos:  
Gestió dels empleats que mantenen o han mantingut una relació laboral amb l'entitat.  
b. Origen i procedència de les dades:  
El mateix interessat o el seu representant legal.  
c. Procediment de recollida de les dades de caràcter personal:  
En suport paper o per via telemàtica.  
d. Estructura bàsica del fitxer i descripció dels tipus de dades de caràcter personal:  
Dades de caràcter identificatiu i professionals: nom i cognoms, DNI/NIF, empresa, firma, firma electrònica, dades acadèmiques i professionals, detalls de l'ocupació, dades econòmiques, financeres i d'assegurances, transaccions de béns i servicis, minusvalidesa, exclusivament per a determinar la retenció fiscal en nòmina.  
e. Sistema de tractament: mixt  
f. Cessions de dades de caràcter personal i, si és el cas, transferències de dades que es prevegen a països tercers:  
No estan previstes.  
g. Responsables del fitxer:  
L'Agència de Tecnologia i Certificació Electrònica.  
h. Servicis o unitats davant els quals poden exercir-se els drets d'accés, rectificació, cancel·lació i oposició:  
Agència de Tecnologia i Certificació Electrònica   
Plaça Cánovas del Castillo, 1 - 46051 València (Espanya).  
i. Mesures de seguretat: nivell de seguretat adoptat: bàsic.  
  
  
6. Creació del fitxer: Servicis.  
a. Finalitat del fitxer i usos:  
Publicitat dels servicis oferits per l'ACCV als ciutadans.  
  
b. Origen i procedència de les dades:  
El mateix interessat o el seu representant legal.  
c. Procediment de recollida de les dades de caràcter personal:  
En suport paper o per via telemàtica.  
d. Estructura bàsica del fitxer i descripció dels tipus de dades de caràcter personal.  
Dades de caràcter identificatiu i professionals: nom i cognoms, DNI/NIF, empresa, firma, correu electrònic.  
e. Sistema de tractament: mixt.  
f. Cessions de dades de caràcter personal i, si és el cas, transferències de dades que es prevegen a països tercers:  
No estan previstes.  
g. Responsables del fitxer:  
L'Agència de Tecnologia i Certificació Electrònica.  
h. Servicis o unitats davant els quals poden exercir-se els drets d'accés, rectificació, cancel·lació i oposició:  
Agència de Tecnologia i Certificació Electrònica   
Plaça Cánovas del Castillo, 1 - 46856 València (Espanya).  
i. Mesures de seguretat: nivell de seguretat adoptat: bàsic.  
  
7. Creació del fitxer: Registre de representants.  
a. Finalitat del fitxer i usos:  
La finalitat del fitxer és el registre de representants de caràcter voluntari per a la realització de tràmits administratius electrònics.  
b. Origen i procedència de les dades:  
El mateix interessat o el seu representant legal.  
c. Procediment de recollida de les dades de caràcter personal:  
En suport paper o per via telemàtica.  
d. Estructura bàsica del fitxer i descripció dels tipus de dades de caràcter personal:  
Dades de caràcter identificatiu i professionals: nom i cognoms, DNI/NIF, empresa, firma, firma electrònica.  
e. Sistema de tractament: mixt  
f. Cessions de dades de caràcter personal i, si és el cas, transferències de dades que es prevegen a països tercers:  
No estan previstes.  
g. Responsables del fitxer:  
L'Agència de Tecnologia i Certificació Electrònica.  
h. Servicis o unitats davant els quals poden exercir-se els drets d'accés, rectificació, cancel·lació i oposició:  
Agència de Tecnologia i Certificació Electrònica   
Plaça Cánovas del Castillo, 1-7 - 46941 València (Espanya).  
i. Mesures de seguretat: nivell de seguretat adoptat: bàsic.


Còpia Permalink ELI